MAKRO คาดกำไร Q4 นิวไฮ แตะ 2.3 พันลบ. รับไฮซีซั่นท่องเที่ยว-มาตรการช้อปดีมีคืนหนุน
MAKRO คาดกำไรไตรมาส 4/65 นิวไฮแตะ 2.3 พันลบ. รับไฮซีซั่นท่องเที่ยว พ่วงมาตรการช้อปดีมีคืนหนุน จับตาทั้งปีกำไรทะลุ 7.5 พันลบ. โบรกเชียร์ซื้อเป้า 48 บาท  
MAKRO คาดกำไรไตรมาส 4/65 นิวไฮแตะ 2.3 พันลบ. รับไฮซีซั่นท่องเที่ยว พ่วงมาตรการช้อปดีมีคืนหนุน โบรกเชียร์ซื้อเป้า 48 บาท  
21 ธ.ค. 2565

บล.โนมูระ พัฒนสิน ระบุในบทวิเคราะห์วันนี้ (21 ธ.ค.65) ว่า บริษัท สยามแม็คโคร จำกัด (มหาชน) หรือ MAKRO คาดกำไรปกติไตรมาส 4/2565 จะทำจุดสูงสุดของปีที่ 2.2-2.3 พันล้านบาท โต 40% เทียบช่วงเดียวกันของปีก่อนตามอานิสงส์ High season ของการท่องเที่ยว โดย SSSG เดือน ต.ค. พลิกกลับมาบวก ทั้ง MAKRO (+5-8%) และโลตัสส์ (+1%)
ขณะที่คาด GPM จะปรับตัวขึ้นต่อตาม Product mix แค่คาดลดเทียบช่วงเดียวกันของปีก่อนจากถูกแรงกดดันจากค่าใช้จ่ายดำเนินงาน เช่น ผลกระทบค่า Ft ปรับขึ้นเต็มไตรมาส, รายจ่ายการตลาดช่องทางออนไลน์, ค่าใช้จ่าย Refinance ที่เร่งขึ้น โดยประเมินกำไรปกติปี 2565 ที่ 7.5 พันล้านบาท โต 4% เทียบช่วงเดียวกันของปีก่อน และกำไรปี 2566 โตสูง 75% เป็น 1.3 หมื่นล้านบาท แรงหนุนจาก synergy ระหว่างธุรกิจค้าส่งค้าปลีกมากขึ้น
ขณะที่ Valuation: หุ้นซื้อขายบน PER23F ที่ 31 เท่า ใกล้เคียงค่าเฉลี่ย และมีปัจจัยหนุนช่วงหุ้นย่อเป็นจังหวะสะสม รับโอกาสเข้า MSCI รอบถัดไป ก.พ.66 หลังเพิ่ม Free Float และวานนี้ครม.อนุมัติโครงการช็อปดีมีคืน วงเงิน 4 หมื่นบาท/คน มากกว่าทุกรอบ เริ่ม 1 ม.ค. 2566 แนะนำราคาเป้าหมาย 48 บาท